text: Laks ramt af listeria
  22 december 2015 kl. 13.55
  Et parti skiveskåret røget laks fra Varde Laks bliver nu tilbagekaldt efter bakteriefund.
  Har du købt skiveskåret røget laks fra Varde Laks, så er det en god ide at tjekke holdbarhedsdatoen.
  Virksomheden tilbagekalder nu et parti røget laks pakket i sort folie og med holdbarhedsdato fra den 24. december til den 4. januar 2016
  Der er påvist listeria i partiet, og derfor er der risiko for at blive smittet med listeriabakterien.
  Symptomerne er influenzalignende med bl.a. feber og hovedpine.
  Laksen skal enten kasseres eller leveres tilbage til sælgeren
  